ኤርትራ ብኮሮናቫይረስ ዝተለኽፉ 4 ተወሰኽቲ ሰባት ረኺባ ብዝሒ ብኮሮናቫይረስ ዝተለኸፉ ሰባት ናብ ሓደ ሚልየን ይፅጋዕ ኣሎ ኣብ ኢትዮጵያ ሓደ ተወሳኺ ሰብ ካብ ኮሮናቫይረስ ከምዝሓወየ ተገሊጹ ተመራመርቲ ተስፋ ዝህቡ ክታበታት ኮሮናቫይረስ ፈተነ ክገብሩ ጀሚሮም ስፔን ብሰንኪ ኮሮናቫይረስ ኣስታት 1 ሚልዮን ሸቕሊ ኣልቦነት ኣመዝጊባ ወዲ 78 ፍሉጥ ቀያዒ ብኮሮናቫይስ ሞይቱ ኣርባዕተ ከተማታት ኦሮሚያ: ምርመራ ኮሮናቫይረስ ከካይዳ እየን ደቡብ ኮርያ ‘ብሰንኪ ኮሮናቫይረስ መረጻ ኣይስርዝን’ ኢላ ቀጥታዊ ጸብጻብ time_stated_uk Posted at 17:18 2 ሚያዝያ 202017:18 2 ሚያዝያ 2020 Breakingኤርትራ ብኮሮናቫይረስ ዝተለኽፉ 4 ተወሰኽቲ ሰባት ረኺባ ኣብ ኤርትራ ተወሺቦም ዝነበሩ 4 ተወሰኽቲ ሰባት ብኮሮናቫይረስ ተለኺፎም ከምዝተረኽቡ ሚኒስትሪ ጥዕና ሎሚ ኣብ ዘውጽኦ መግለጺ ሓቢሩ። ብምሉአን ደቂ ኣንስትዮ ኮይነን፡ ኤርትራ ዓለምለኻዊ በረራታት ቅድሚ ምእጋዳ ከምዝኣተዋ እቲ ሚኒስትሪ ገሊጹ። በዚ መሰረት ኣብታ ሃገር ቁጽሪ ዝተለኽፉ ሰባት ናብ 22 ክብ ኢሉ'ሎ። Getty ImagesCopyright: Getty Images Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 16:44 2 ሚያዝያ 202016:44 2 ሚያዝያ 2020 ምዕባለታት ኮሮናቫይረስ ኣብ ላቲን ኣሜሪካ ኣብ መላእ ላቲን ኣሜሪካ ቁጽሪ ብኮሮናቫይረስ ዘተለኽፉ ሰባት ናብ ልዕሊ 20,000 ክብ ኢሉ’ሎ። ኣብ ሜክሲኮ፡ ቁጽሪ ብኮሮናቫይረስ ዝተለኽፉ ሰባት 1378 ኮይኑ፡ ቁጽሪ ዝሞቱ ድማ 37 በጺሑ'ሎ። ኣብ ኤኳዶር፡ ሰበስልጣን እታ ሃገር ሬሳታት ናይ 150 ከምዝኣከቡ ሓቢሮም ኣለው። ሬሳታት እቶም ኣብ ገዛውቶም ዝሞቱ ግዳያት ንመዓልታት ከይተላዕለ ጸኒሑ። እዚ ድማ ኣብታ ሃገር ሓያል ቁጥዓን ስንባደን ፈጢሩ’ሎ። ኣብ ኩባ፡ ከባቢ 30,000 ዝኾኑ ሓካይም ገዛ ገዛ እናኸዱ፡ ነቶም ስድራቤት ምስ ኮሮናቫይረስ ዘለዎ ሰብ ወይ ምስ ወጻእተኛ ተራኺቦም እንተኾይኖም ይሓቱ ኣለው። ኩባ ልዕሊ 200 ሰባት ብኮሮናቫይረስ ተለኺፎማ ከምዘለው ገሊጻ’ላ። ኣብ ፓናማ፡ 8 ሰባት ብኮሮናቫይረስ ዝተለኸፉ ከምዘለውን፡ ንሶም ድማ ካብ ኣሜሪካ፡ ኤውሮጳ ከምኡ’ውን ካብ ቻይና ዝመጽኡ ምዃኖም መንግስቲ ገሊጹ። ReutersCopyright: Reuters Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 14:55 2 ሚያዝያ 202014:55 2 ሚያዝያ 2020 ወዲ 78 ፍሉጥ ቀያዒ ብኮሮናቫይስ ሞይቱ ENDEMOL SHINE UKCopyright: ENDEMOL SHINE UK ብፍላይ ኣብ 1970ታትን 80ታትን ሰይድ ሊትል ምስ ዝብል ምድላዋት በሰፊሑ በመስሐቒ ቅየዐታቱ ዝፍለጥ ኢዲ ላርጅ ኣብ 78 ዓመቱ ብኮሮናቫይረስ ሞይቱ። ኣባላት ስድር ናይቲ እንግሊዛዊ ኮሞድያን ሞት ኣብ ከቢድ ሓዘን ዝርከቡ ኾይኖም፡ ቅድም ክብል ብሕማም ልቢ ክሳቐ ከምዝጸንሐን ኣብቲ ደቂስሉ ዝጸንሐ ሆስፒታል በቲ ቫይረስ ከምዝተለኸፈን ኣብ ፌስቡክ ጽሒፎም። ብሰንኪ እዚ ኮሮናቫይረስ እቶም ስድራን ፈተውቱን ንዕኡ ኣብቲ ሆስፒታል ኣትዮም ክርእይዎ ከምዘይከኣሉ'ውን ሓቢሮም። "ሰባት ክስሕቑ ክርኢ እዩ ደስ ዝብሎ ነይሩ" ኢሎም። እዚ ቀያዒ ኣብ መደብ ቢቢሲ ዋን ድማ ተኸታታሊ ዘስሕቕ ድራማ ከምዝነበሮ ይዝረብ። ገለ ፍሉጣት ኢንግዛውያን በዚ ናይዚ ዕባይ ማንችስተር ዝኾነ ህቡብ ቀያዒ ሞት ዝተሰመዖም ሓዘን ኣብ ማሕበራዊ ሚድያ ይገልጹ ኣለዉ። Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 14:07 2 ሚያዝያ 202014:07 2 ሚያዝያ 2020 ስፔን ብሰንኪ ኮሮናቫይረስ ኣስታት 1 ሚልዮን ሸቕሊ ኣልቦነት ኣመዝጊባ EPACopyright: EPA ስፔን ኮሮናቫይረስ ንምክልኻል ብዝወሰደቶ ስጉምቲ ኣስታት 900 ሽሕ ሰባት ስራሕ ኣልቦ ከምዝኾኑ ተገሊጹ። እቶም ኣስታት 550 ሽሕ ጊዝያዊ ሰራሕተኛታት እንትኾኑ፡ ጠቕላላ በዝሒ ሸቕሊ ኣልቦ እታ ሃገር ኣስታት 3.5 ሚልዮን በጺሑ ኣሎ፡፡ ኣብ ስፔን፡ ኣብ ወርሒ መጋቢት ዝተመዝገበ ዝለዓለ መጠን ሸቕሊ ኣልቦነት፡ ኣብ ልዕሊ እታ ካብ ጣልያን ቀጺላ በቲ ቫይረስ ዝተሃሰየት ኣውሮፓዊት ሃገር፡ ዘበጸሖ ቁጠባዊ ሃስያ ዘርኢ እዩ፡፡ እታ ሃገር፡ ካብ ፍርቂ ወርሒ መጋቢት ጀሚሩ፡ ካብ ኣገደስቲ ምንቅሰቓሳት ወጻኢ፡ መብዛሕተኦም ንግዳዊ ትካላት በሰንኪ ለበዳ እቲ ቫይረስ፡ ዓጽያቶም እያ፡፡ ኣብ ሙሉእ ዓለም ብሰንኪ እቲ ለበዳ ኣስታት 25 ሚልዮን ሰባት ሸቕሊ ኣልቦ ክኾኑ ከምዝኸእሉ ሓድሽ ጸብጻብ ውድብ ሕቡራት መንግስታት ይገልጹ። ኣብ ስፔን ቁጽጽሪ በቲ ቫይረስ ዝሞቱ ሰባት ልዕሊ 10 ሽሕ በጺሑ ኣሎ። Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 10:37 2 ሚያዝያ 202010:37 2 ሚያዝያ 2020 ኣብዚ ናይ ለበዳ እዋን: ናብ ቤተክርትያን ዘይምኻድ ብኣመንቲ ከመይ ይርአ?
